<classify> Shein kauli hiyo aliitoa jana mara baada ya kuchukuwa fomu ya kugombea nafasi ya urais wa Zanzibar baada ya waandishi wa habari kutaka kujua msimamo wa Serikali na mgogoro wa chama hicho ambao sasa umegonga hodi mahakamani.Alisema kuwa hatua ya mambo ya michezo kuyapeleka mahakamani haileti taswira nzuri na wala haitengenezi na badala yake inazidisha kuzorotesha mchezo huo.Alisema kuwa Zanzibar iliweza kungara katika miaka ya nyuma katika Afrika Mashariki, lakini sasa wamekuwa nyuma jambo ambalo halitoweza kurejea kwa hatua hii waliyofikia.Tulingara sana katika miaka ya nyuma katika Afrika Mashariki lakini kwa hatua hii tuliyofikia hatuwezi kungara, kwani unapokwenda mahakamani usifikirie unatengeneza bali unaharibu kwani mipangilio ya kimahakama unachukuwa muda mrefu na inazuia shughuli zenu za kuimarisha michezo, alisema Dk Shein.Hata hivyo, alisema kuwa akiwa rais wa nchi anaiheshimu sana sheria za FIFA ambazo zinakataza Mamlaka za Serikali kuingilia mambo ya soka kwa wanachama wake na kusema kuwa yuko tayari kushirikiana katika kuendeleza mchezo huo.Mimi sina tatizo kushirikiana katika kuendeleza mchezo huu, tatizo lipo kwa viongozi na wadau wa michezo ambao wanashindwa kufanya kazi pamoja kwa maendeleo ya soka na musifikirie kwa hatua hii kwamba tutafanikiwa, alisema.Chama cha Soka Zanzibar ZFA Taifa kimeshinda kufanya uchaguzi Mkuu baada ya viongozi wake wakuu kushitakiana mahakamani akiwemo Makamu wa Rais, Haji Ameir kuwashitaki rais wa chama hicho Ravia Idarous Faina na makamu wa rais Pemba, Ali Mohammed kwa kuwahusisha na matumizi mabaya ya fedha pamoja na kukubali kupitisha katiba ya chama hicho ambayo inakwenda kinyume na sheria za mchezo huo.Kujitokeza suala hilo umepelekea pia waliokuwa wakidhamini Ligi Kuu ya Zanzibar, Grand Malt kushindwa kuendelea na udhamini huo kwa madai ya kukosa raha ya kusumbuliwa na askari polisi ambao wamekuwa wakifika ofisini kwao kuwahoji.  <topic>: michezo 